b'\n_START_ARTICLE_\nF\xc3\xa9d\xc3\xa9ration Internationale F\xc3\xa9line\n_START_PARAGRAPH_\nF\xc3\xa9d\xc3\xa9ration Internationale F\xc3\xa9line (FIFe) er et internationalt katteforbund. 39 forbund fra 37 lande er p.t. registreret under FIFe \xe2\x80\x93 herunder det danske racekatteforbund, Felis Danica._NEWLINE_FIFe blev stiftet i 1949 af Madam Marguerite Ravel som europ\xc3\xa6isk organisation for racekatte. Men da en stor brasiliansk katteklub meldte sig ind i 1972, besluttede man i FIFe at blive et internationalt forbund._NEWLINE_I dag har FIFe medlemmer fra b\xc3\xa5de Europa, Sydamerika og Asien.'